kardosdrur/scandi-wiki huggingface dataset:
Sporvognsulykken på Sannergata

Sporvognsulykken på Sannergata (Trikkeulykken i Sannergata) var en ulykke, der fandt sted 15. maj 1937 på Sannergata i Oslo, hvor en person omkom og flere blev kvæstet, da en sporvogn blev afsporet. Vogntypen, populært kaldet Gullfisk, var blevet leveret til Oslo Sporveier i februar samme år. Meget tyder på at vognstyreren ikke var fortrolig med styringen af vognen og fejlbetjente den.

Forløb og årsag 
Oslo Sporveiers vogn nr. 158 var på vej fra Torshov i sydgående retning, da den fik problemer med bremserne i Vogts gate. Den kolliderede med en lastbil i krydset Toftes gate/Sannergata og afsporedes derefter i kurven ind i Sannergata. Vognen endte i husmuren ved Borgs glassmagasin. En fodgænger blev klemt mellem sporvognen og husmuren og omkom senere af sine kvæstelser.

Vognen der var involveret i ulykken havde en for den tid avanceret regulering af motorstrømmen, der blandt andet kunne tilbageføre energi ved bremsning. Desuden var der flere bremsesystemer, men de var indbyrdes forseglede, blandt andet for at undgå overbremsning med blokering af hjulene til følge. Hovedårsagen til ulykken var at vognstyreren ikke var vant til dette. Ydermere havde vognen kørt forkert ved Torshov og var blevet bakket tilbage på det rigtige spor. Vognstyreren glemte formentlig at sætte kontrolleren på frem bagefter, og da han ville bremse, fungerede de elektriske bremser (motorbremsen) ikke, fordi de vendte forkert elektrisk.

Vognstyreren indså ikke, at han først måtte løse forseglingen mellem de elektriske bremser og trykluftbremsen for at få kontrol over vognen med den. Trykluftbremsen kunne ikke slås til, hvis kontrolleren ikke stod i 0-stilling. Skinnebremserne fungerede dårligt ved høj hastighed, og man antog, at vognstyreren aldrig nåede at prøve håndbremsen.

Eksterne henvisninger 
 Nasjonalbiblioteket: Foto fra sporvognsulykken på Sannergata
 Nasjonalbiblioteket: Foto fra sporvognsulykken på Sannergata
 Nasjonalbiblioteket: Foto fra sporvognsulykken på Sannergata

Oslos sporveje
Transportulykker
Begivenheder i 1937
UD Leiria

União Desportiva de Leiria er en portugisisk fodboldklub fra byen Leiria. Klubben blev stiftet i 1966 og spiller sine hjemmekampe på Estádio Dr Magalhães Pessoa.

Den nuværend træner for Manchester United F.C., José Mourinho, var træner for UD Leiria i 2001-02.

Historiske slutplaceringer

Noter

Eksterne henvisninger 

Etableret i 1966
Fodboldklubber i Portugal
Port Louis District

Port Louis er en distrikt på Mauritius. Distriktet ligger nord-vest på øen og grænser op til distriktene Pamplemousses, Moka, Plaines Wilhems og Black River.

Distriktet består af områdene rundt den om hovedstaden Port Louis, der også er det økonomiske centrum på Mauritius. Port Louis-distriktet havde i 2011 et indbygger tal på .

Noter 

Mauritius
Gidleigh Castle

Gidleigh Castle er en borg i landsbyen Gidleigh på kanten af Dartmoor omkring 3 km nordvest fra byen Chagford, Devon.

Det var en ombygget herregård bygget af William de Prouz omkring 1324. I dag er kun borgtårnet bevaret som en ruin i to etager. Ruinen er fredet.

Se også 
 Liste over borge og slotte i England

Referencer

Eksterne henvisninger 
 Gidleigh Castle 1 
 Gidleigh Castle 2
 Fry, Plantagenet Somerset, The David & Charles Book of Castles, David & Charles, 1980. 

Slotte i Devon
Borgruiner i Storbritannien
Natportieren

Natportieren (eng. "The Night Porter") har flere betydninger:
 Natportieren (film fra 1930) – en engelsk film af Sewell Collins
 Natportieren (film fra 1974) – en italiensk film af Liliana Cavani
 Natportieren (tv-serie) – en dansk tv-miniserie fra 2016 af Susanne Bier
Alfa Romeo 33 (flertydig)

Alfa Romeo 33 kan henvise til flere forskellige bilmodeller fremstillet af Alfa Romeo:
 Alfa Romeo 33 – en lille mellemklassebil bygget i årene 1983 til 1994
 Alfa Romeo Tipo 33 – en racerbil bygget i årene 1967 til 1977
 Alfa Romeo 33 Stradale – en gadeversion af ovennævnte racerbil, bygget i 18 eksemplarer i årene 1967 til 1969
Bob Pettit

Robert Lee Pettit Jr. (født d. 12. december 1932) er en amerikansk tidligere professionel basketballspiller, som spillede 11 sæsoner i NBA, alle med Milwaukee/St. Louis Hawks. Han var den første spiller til at blive kåret som ligaens Most Valuable Player, og han vandt prisen i alt 2 gange i løbet af sin karriere. Han var også den første spiller i ligaens historie til at score 20.000 point over sin karriere.

Spillerkarriere

College 
Pettit spillede collegebasketball hos Louisiana State University. Hans collegekarriere var blandt de bedste nogensinde på tidspunktet, og i hans sidste sæson i college i 1953-54 scorede han i gennemsnit 31,4 point per kamp. En rekord som ikke ville slået før 1968.

NBA karriere 
Pettit blev draftet nummer 2 ved 1954 draften af Milwaukee Hawks. Pettit havde i sin collegekarriere spillet som center, men blev rykket til power foward efter han kom til NBA. Dette viste sig at være en fantastisk beslutning af Hawks' træneren, da Pettit i sin debutsæson imponerede stort, og han blev kåret som Rookie of the Year. Pettits anden sæson ville blive hans bedste hidtil, og han blev efter sæsonen kåret som den første modtager af den nyoprettet Most Valuable Player pris.

I 1956-57 sæsonen ledte Pettit Hawks til deres første NBA finale, hvor at de mødte Boston Celtics. Finalen imod Boston var intens, men på trods af Pettit scorede 39 point i den syvende og sidste kamp af serien, så tabte Hawks til Boston. Hawks havde i 1957-58 deres hidtil bedste sæson, og kom igen til finalen, og skulle her igen møde Celtics. Denne gang lykkedes det dog Hawks at vinde over Celtics, og Pettit vandt hermed sit første, og hvad ville blive hans eneste, NBA mesterskab. Pettit scorede i den sjette og sidste kamp af finale serien 50 point. Dette var en rekord for flest point i den afgørende kamp i en NBA finale, og rekorden ville holde frem til 2021, hvor at Giannis Antetokounmpomatchede rekorden, da han også scorede 50 i den afgørende finalekamp.

1958-59 sæsonen ville blive endnu en stor sæson for Pettit, og han blev efter sæsonen kåret som Most Valuable Player for anden gang i hans karriere. Pettit var fortsat blandt de bedste spillere i ligaen. Han scorede i 1961-62 sæsonen 31,1 point per kamp, hvilke var det bedste resultat i hans karriere.

I sin tid med klubben kom Hawks til finalen to gang mere, 1960 og 1961, men tabte begge gange til Celtics.

Pettit gik på pension efter 1964-65 sæsonen i en alder af 32, efter at have døjet med skader over de to forrige sæsoner.

Eftermæle 
Pettits nummer 9 trøje er blevet pensioneret af Hawks, i dag spillede i Atlanta. Pettit blev i 1970 optaget i Naismith Memorial Basketball Hall of Fame.

Referencer

Eksterne henvisninger

 Officiel NBA profil
 Basketball-Reference.com: Bob Pettit  (som spiller)
 Basketball-Reference.com: Bob Pettit  (som træner)

Personer fra Louisiana
Basketballspillere fra USA
Basketballspillere fra Milwaukee Hawks
Basketballspillere fra St. Louis Hawks
Medlemmer af Naismith Memorial Basketball Hall of Fame
Catgirl

En catgirl (kattepige) er en fiktiv person i form af en pige eller kvinde med katteører, en kattehale eller andre katteagtige træk, om det så være sig permanent, ved lejlighedsvise forvandlinger eller som udklædning. Catgirls findes indenfor flere former for fiktion og især i japanske anime og manga, hvor de er mere almindeligt kendte som neko (猫, bogst. kat) eller nekomimi (猫耳, bogst. katteøre(r)).

Den ældst kendte omtale af catgirls stammer fra 1924, hvor den japanske børnebogsforfatter Kenji Miyazawa skabte 水仙月の四日 (den fjerde dag i pinseliljemåneden). Her optræder den første catgirl i nutidig forstand i form af en smuk kvinde med katteører. Den første anime med catgirls, The King’s Tail (Osama no Shippo), blev skabt i 1949 af Mitsuyo Seo. Catgirls opnåede yderligere popularitet i japanske medier, da mangaserien The Star of Cottonland (Wata no Kuni Hoshi) startede i 1978. I USA blev figuren Catwoman en del af DC Comics' Batman-univers i 1940, da der var behov for skurke, der for alvor kunne stå op mod hovedpersonen. Efterfølgende har catgirls optrådt i forskellige medier verden over.

Det mandlige modstykke til en catgirl er en catboy. De kendes fra flere manga- og animeserier.

Noter

Eksterne henvisninger 

Anime- og mangabegreber
Katte
Amt Horst-Herzhorn

Amt Horst-Herzhorn er et amt i det nordlige Tyskland, beliggende i den sydlige del af Kreis Steinburg. Kreis Steinburg ligger i den centrale del af delstaten Slesvig-Holsten. Administrationen er beliggende i byen Horst.

Amtet grænser mod nord op til Amt Krempermarsch, mod øst og syd til Kreis Pinneberg og mod vest til byen Glückstadt samt floden Elben.

Kommuner i amtet

Historie 
I 1889 blev der i den preussiske provins Slesvig-Holsten grundlagt amtsforvaltninger. De enkelte kommuner kunne oprette et selvstændigt amt eller slutte sig sammen med nabokommunerne i en fælles amtsforvaltning. Således dannedes i 1889 seks amter i det nuværende Amts Horst-Herzhorns område. Efter adskillige omlægninger dannedes det nuværende amt i 2008.

Eksterne kilder og henvisninger 

 Amt Horst-Herzhorn

Horst-Herzhorn
Slaget om Fallujah (2016)

Slaget om Fallujah (2016), også refereret til som det tredje slag om Fallujah eller Fallujah offensiven,  var en militær operation imod Islamisk Stat som skulle generobre byen Fallujah og dens forstæder, lokationen er 69 kilometer (40 miles) vest for den Irakiske hovedstad Baghdad. Operationen begyndte den 22. maj 2016, tre måneder efter de irakiske styrker havde startet en totalt belejring af Fallujak. Den 26. juni havde irakiske styrker generobret byen, der gik dog yderligere to dage, før der kom kontrol med omkring liggende områder udenfor byen. Islamisk Stat havde i vinteren 2014 taget kontrol over Fallujah.

Referencer 

Begivenheder i 2016
Slag med deltagelse af Irak
Fallujah, Slaget om (2016)
Cykling under sommer-OL 2016 – MTB Cross Country (damer)

Damernes mountainbike konkurrence under sommer-OL 2016 fandt sted 20. august 2016 og blev afviklet ved Mountain Bike Centre i Deodoro Olympic Park.

Format
Der var 29 ryttere kvalificeret til konkurrencen, der blev afviklet som en samlet start på en rundstrækning. Antallet af omgange på rundstrækningen var bestemt af at løbet skulle have en længde mellem 1 time og 30 minutter og 1 time og 45 minutter.

Startliste og resultat

Referencer

Eksterne henvisninger 
http://doc.rero.ch/record/256687
http://www.uci.ch/mm/Document/News/NewsGeneral/16/76/10/2014-04-Rio2016-QualificationSystem-FINAL-CyclingMountainBike-EN_Neutral.pdf

MTB Cross Country (damer)
Mountainbikeløb
Cykling under sommer-OL 2016 – MTB Cross Country (herrer)

Herrernes mountainbike konkurrence under sommer-OL 2016 fandt sted 21. august 2016 og blev afviklet ved Mountain Bike Centre i Deodoro Olympic Park.

Format 
Der var 49 ryttere kvalificeret til konkurrencen, der blev afviklet som en samlet start på en rundstrækning. Antallet af omgange på rundstrækningen var bestemt af at løbet skulle have en længde mellem 1 time og 30 minutter og 1 time og 45 minutter.

Startliste og resultat

Referencer

Eksterne henvisninger 
http://doc.rero.ch/record/256687
http://www.uci.ch/mm/Document/News/NewsGeneral/16/76/10/2014-04-Rio2016-QualificationSystem-FINAL-CyclingMountainBike-EN_Neutral.pdf

MTB Cross Country (herrer)
Mountainbikeløb
Roning under sommer-OL 2016 – Singlesculler (damer)

Damernes roning i singlesculler under Sommer-OL 2016 fandt sted den 6. august - 13. august 2016 på Lagoa Rodrigo de Freitas ved Copacabana.

Format 
Der var i alt kvalificeret 32 roere til konkurrencen, der blev indledt med seks indledende heats. De tre bedste roere fra hvert heat gik til kvartfinalerne mens de resterende gik til tre opsamlingsheat. I opsamlingsheatene gik de to bedste roere fra hvert heat videre til kvartfinalerne. De ikke kvalificerede roer gik herefter til E og F finalen semifinalerne. I kvartfinalerne gik de tre bedste roere videre til semifinalerne mens de øvrige gik til C og D semifinaler. I C og D samt E og F semifinaler gik de tre bedste videre til henholdsvis C finalen og F finalen mens øvrige både gik til henholdsvis D finalen og F finalen. I de A og B semifinalerne gik de tre bedste roere til finalen mens de resterende seks roere gik til B finalen.

Tidsplan 
Nedenstående tabel viser tidsplanen for afvikling af konkurrencen:

Resultater

Heat 1

Heat 2

Heat 3

Heat 4

Heat 5

Heat 6

Opsamlingsheat 1

Opsamlingsheat 2

Opsamlingsheat 3

Kvartfinale 1

Kvartfinale 2

Kvartfinale 3

Kvartfinale 4

Semifinale 1

Semifinale 2

Referencer

Eksterne henvisninger 
http://doc.rero.ch/record/256687
http://www.worldrowing.com/mm//Document/General/General/11/91/40/2016-03-Rio2016-QualificationSystem-FINAL-Rowing-EN_Neutral.pdf

Singlesculler (damer)
Kvindesport under OL
Roning under sommer-OL 2016

Roning under Sommer-OL 2016 fandt sted den 6. august - 13. august 2016 på Lagoa Rodrigo de Freitas ved Copacabana. Kvalifikationen til konkurrencen gav mulighed for deltagelse af op til 550 roere, fordelt med 219 damer og 331 herrer.

Turneringsformat 
Alle sejladser/løb i alle discipliner blev afviklet på en 2000 meter lang robane og der kunne maksimalt deltage seks roere eller mandskaber i hvert løb. I samtlige discipliner blev der startet med indledende heats med efterfølgende opsamlingsheats, hvorefter der blev fortsat med finalerunderne. Alt efter antallet af deltagere i den enkelte disciplin var der kvartfinaler, semifinaler samt finaler.

Medaljefordeling

Herrernes konkurrencer

Kvindernes konkurrencer

Kilder 
 http://doc.rero.ch/record/256687/files/Olympic_Sport_Explanatory_Guide_Rowing.pdf
 http://www.worldrowing.com/mm//Document/General/General/11/91/40/2016-03-Rio2016-QualificationSystem-FINAL-Rowing-EN_Neutral.pdf
Hustomt

En hustomt er et areal hvorpå der har ligget et hus.

Udtrykket bruges blandt andet i arkæologien. Hvor hustomter kommer til synes ved udgravninger af boplads, i form af stolpehuller samt kulturlag med bopladsaffald og andre detaljer omkring huskonstruktioner og stenlægninger omkring det tidligere hus.

Ekstern henvisning og kilde  

 Sjældne hustomter i Søften | Aktuelle udgravninger

Arkæologi
Bordtennis under sommer-OL 2016

Bordtennis under sommer-OL 2016 fandt sted 6. - 17. august og blev afviklet i den tredje pavillon i Riocentro.

Format 
Kvalifikationen til turneringen medførte at der maksimalt kunne deltage op til 172 spillere der kunne være fordelt med 86 spillere af hvert køn. Der er fire konkurrencer indenfor bordtennis ved de olympiske lege. Konkurrencerne var i single og holdkamp for begge køn. De to singleturneringer blev afviklet som elimineringsturneringer, hvor de seedede spillere trådte senere ind i turneringen end de useedede. I teamkonkurrencerne bestod hvert hold af tre spillere fra hver nation, og hver dyst bestod af fem kampe, hvor de fire var singler og en enkelt double. I single blev hver kamp spillet bedst af syv sæt med første spiller, der opnåede 11 points som vinder af sættet. I teamkonkurrencen blev der spillet bedst af fem sæt.

Den olympiske turnering

Herresingle

Damesingle

Team herrer

Team damer

Medaljefordeling

Medaljevindere

Referencer

Eksterne henvisninger 
 
 

 
2016
Leon Sebbelin

Leon Sebbelin (født 1960) er politiker i Det Radikale Venstre og tidligere borgmester i Rebild Kommune. Sebbelin har en uddannelse som cand.merc.

Siden 1991 og frem til slutningen af 2013 var han direktør i sit eget revisionsfirma Leon Sebbelin A/S. I 2014 blev han partner i Attiri efter at de to firmaer fusionerede.

Som medlem af Radikale Venstre begyndte Sebbelins politiske aktivitet med studenterpolitisk arbejde under studietiden på Handelshøjskolen i Århus. Efter en årrække som byrådsmedlem blev han borgmester i 2014.

Referencer 

Borgmestre i Danmark 2018-2021
Revisorer fra Danmark
Borgmestre fra Det Radikale Venstre
Borgmestre i Rebild
Medlemmer af Rigsretten
Castle Drogo

Castle Drogo er en engelsk herregård/slot nær Drewsteignton i Devon i England. Det blev bygget mellem 1911 og 1930 til Julius Drewe, der var erhvervsmand og grundlægger af Home and Colonial Stores. Castle Drogo er tegnet af arkitekten Edwin Lutyens, og det er i dag en listed building af grad I. Fra 2013 til 2017 gennemgik slottet en en større restaurering for at gøre det vandtæt. Det er det sidste slot, som er bygget i England. Slotsparken er på National Register of Historic Parks and Gardens' liste over fredede parker.

Se også  
 Liste over borge og slotte i England
 National Trusts ejendomme i England
 Haver i England

Referencer 

Slotte i Devon
Opbrud

Opbrud har flere betydninger:

 Opbrud (film fra 1988) – film fra 1988 instrueret af Claus Ploug
 Opbrud (film fra 2005) – film fra 2005 instrueret af Jacob Grønlykke
 Opbrud (eksperimentalfilm) – dansk eksperimentalfilm fra 1968 instrueret af Helge Ernst
Folieleje

Folieleje, også kendt som folie-luft leje, er en type af fluidleje. Med folielejer kan en aksel støttes af en fjedrende metalfolie mellem akslen og et lejerør. Når akslen roterer hurtigt nok, vil fluidet (typisk luft) skubbe metalfolien væk fra akslen, så der ikke er faststof kontakt mellem aksel og folien. Akslen og folien separeres grundet luftens høje tryk, som genereres af rotationen, der trækker gas ind i lejet via viskositetseffekter. Når akslen har en høj hastighed i forhold til foliet, vil et luftgab dannes - og når det er opnået vil lejet ikke slides. I modsætning til hydrostatiske lejer, kræver folielejer ikke et eksternt tryksystem for arbejdsmediet, så folielejet er selvstartende.

Udvikling 

Folielejer blev først udviklet i de sene 1950'ere af AiResearch Mfg. Co. som er en del af Garrett Corporation ved at anvende uafhængig R&D funde til at servicere militær og rumfarts anvendelser.
Folielejer blev først testet til kommercielt brug i United Airlines Boeing 727 og Boeing 737 køleturbiner i de tidlige og midt 1960'ere.
Garrett AiResearch air cycle machine folielejer blev først anvendt som original equipment i 1969 i DC-10'ens environmental control systems. Garrett AiResearch folielejer blev installeret på alle amerikanske militære luftfartøjer til at erstatte eksisterende oliesmurte rullelejer. Folielejers mulighed for at arbejde ved kryogene gastemperaturer såvel som meget høje temperaturer gav lejerne mange andre anvendelsesmuligheder.

Den aktuelle generation af folielejer med avancerede belægninger har gjort folielejer betydeligt bedre. Antislid belægninger eksisterer, som tillader over 100.000 start/stop cykler til typiske anvendelser. Nye 3. generation lejer kan klare en belastning på over 9.000 gange deres masse, ved ekstremt høje omdrejningshastigheder.

Anvendelser 
Turbomaskineri er den almindeligste anvendelse, fordi folielejer kan arbejde ved høje omdrejningshastigheder.
Den største fordel ved folielejer er, at de eliminerer oliesystemer som traditionelle lejedesign behøver.

Andre fordele er:
 Højere effektivitet, grundet lavere friktionvarmetab
 Øget funktionssikkerhed
 Højhastighedsmulighed
 Mindre støjende
 Bredere arbejdstemperaturområde (40–2.500 K)
 Høj vibration og chock belastningskapacitet
 Ingen planlagt vedligeholdelse
 Intet eksternt støttesystem
 Fuldt oliefri hvor kontamination er et problem
 I stand til at arbejde over kritisk hastighed

Aktuelle forskningsområder er:
 Højere belastning
 Øget dæmpning
 Forbedrede overfladebelægninger

De vigtigste ulemper er:
 Lavere belastning end rullelejer
 Slid under opstart og stop
 Der forudsættes høj arbejdshastighed

Se også 
 Tribologi

Kilder/referencer

Eksterne henvisninger 
 NASA Glenn Research Center "Creating a Turbomachinery Revolution" 
 NASA Tribology & Mechanical Components Branch 
 Turbomachinery and Energy System Laboratory at UTA 
 Mohawk Innovative Technology, Inc. 
 Tribology Group at Texas A&M 

Maskinlejer
Gasturbineteknologi
Henny Youngman

Henny Youngman (16. marts 1906 - 24. februar 1998) var en amerikansk komiker og skuespiller. Han var kendt for sin replik "Take my wife .... please".

Eksterne henvisninger 
 

Komikere fra USA
Aalborg Birk

Aalborg Birk var en retskreds, der bestod af Aalborg Budolfi Landsogn.

Sognet er senere blevet delt i flere sogne – herunder Hasseris Sogn i Hornum Herred og Ansgars Sogn i Fleskum Herred.

I 1899 blev Sophus Frederik Ferdinand Ahlefeldt-Laurvig birkedommer i Aalborg Birk og herredsfoged i Fleskum Herred.

Aalborg Birk blev nedlagt ved den store retsreform i 1919.

Referencer 

Ophørt i 1919
Birketing i Danmark
Birk
Zarriget Serbien

Zarriget Serbien (serbisk: Српско Царство, ) eller Zardømmet over serbere og grækere) var et middelalderligt rige på Balkanhalvøen, der opstod af det serbiske fyrstedømme Raška i 1300-talet. Zarriget Serbien eksisterede fra 1346 til 1371.

Eksterne henvisninger 

Etableret i 1346
Ophørt i 1371
Forhenværende lande på Balkan
Serbien
Serbiens historie
Albaniens historie
Bosnien-Hercegovinas historie
Bulgariens historie
Kroatiens historie
Grækenlands historie
Kosovos historie
Montenegros historie
Makedoniens historie
Liane de Pougy

Liane de Pougy (født 2. juli 1869, død 26. december 1950), var en Folies Bergère danser og kendt som en af Paris smukkeste og mest berygtede kurtisane.

Kilde

Eksterne henvisninger 

Dansere fra Frankrig
Folies Bergère

Folies Bergère er et verdensberømt revyteater i Paris med adressen 32 Rue Richer. Det blev indviet den 2. maj 1869. Teateret var længe kendt for sine shows med uforlignelige kostumer. Folies Bergère havde sin storhedstid fra 1890 til 1920.

Bygningen blev opført af arkitekten Plumeret i samme stil som e opera. Facaden blev fornyet i 1929 af Pico i Art deco-stil.

 Kendte kunstnere som har optrådt på "Folies Bergère" 

 Cléo de Mérode, danser, 1875-1966
 Loïe Fuller (Mary Louise Fuller), danser, debuterede her i 1892
 Paul Lincke, kapelmester, 1897-1899
 Maurice Chevalier, sanger, debuterede her i 1909
 Mistinguett (Jeanne Bourgeois), debuterede her i 1911 og mødte Maurice Chevalier
 Josephine Baker, danser, sanger
 Louisa Baïleche, sanger
 Grock (Adrian Wettach), klovn
 Charlie Chaplin
 W.C. Fields, dengang jonglør, senere skuespiller
Frank Sinatra
Charles Aznavour
Édith Piaf
Ella Fitzgerald
Benny Hill
Elton John
Pierre Boulez
Dalida
Fernandel
Johnny Hallyday
Jean Marais
Marcel Marceau
Yves Montand
Patachou
Ginger Rogers
Charles Trenet

 Filmografi 
 1936: Folies Bergère de Paris af Marcel Achard og Roy Del Ruth med Maurice Chevalier, Natalie Paley, Fernand Ledoux;
 1956: Folies-Bergère af Henri Decoin med Eddie Constantine, Zizi Jeanmaire, Yves Robert, Pierre Mondy;
 1956: Énigme aux Folies-Bergère af Jean Mitry med Dora Doll, Claude Godard;
 1991: La Totale af Claude Zidi med Thierry Lhermitte.

 Maleri 

Det sidste berømte maleri af Édouard Manet viser en bardame på Folies Bergère'' og er udstillet i Courtauld Institute of Art i London.

Galleri

Eksterne henvisninger 

 

Teatre
9. arrondissement
Bygninger, konstruktioner og anlæg i Paris
Etableret i 1869